rejauldu/bengali-wikipedia huggingface dataset:
মেবেল ভার্নন (১৯ সেপ্টেম্বর, ১৮৮৩ - ২ সেপ্টেম্বর, ১৯৭৫) ছিলেন একজন মার্কিন নারীবাদী, শান্তির কর্মী এবং মার্কিন যুক্তরাষ্ট্রে নারী ভোটাধিকার আন্দোলনের জাতীয় নেত্রী। তিনি একজন কোয়কার ছিলেন এবং জাতীয় আমেরিকান নারী ভোটাধিকার সমিতির সদস্য ছিলেন। ভার্নন ব্রিটেনের নারী ভোটাধিকার সংগঠন নারী সমাজ ও রাজনৈতিক ইউনিয়নের পদ্ধতি দেখে অনুপ্রাণিত হন।   প্রাথমিক জীবন ও শিক্ষা  মেবেল ভার্নন ১৮৮৩ সালের ১৯ সেপ্টেম্বর ডেলাওয়ারের উইলমিংটনে জন্মগ্রহণ করেন। তার পিতা জর্জ ওয়াশিংটন ভার্নন ছিলেন উইলমিংটন ডেইলির সম্পাদক ও প্রকাশক। মেবেল ১৯০১ সালে উইলমিংটন ফ্রেন্ডস স্কুল থেকে স্নাতক হন এবং ১৯০৬ সালে স্বর্ণপদক সহ স্ভারথমোর কলেজে স্নাতক হন। স্নাতক হওয়ার পর তিনি পেনসিলভানিয়ার ওয়েন শহরের রডনোর হাই স্কুলে ল্যাটিন ও জার্মান ভাষার শিক্ষক হিসেবে যোগদান করেন।   নারী ভোটাধিকারের জন্য সংগঠিত  ১৯১২ সালে, ভার্নন NAWSA-এর বার্ষিক সম্মেলনে usher হিসেবে কাজ করেন। তিনিই ছিলেন অ্যালিস পলের প্রথম বেতনভুক্ত সংগঠক। ভার্নন, পল এবং লুসি বার্নস মিলে ১৯১৩ সালের মার্চে ওয়াশিংটন ডিসিতে উইলসন প্রশাসনের উদ্বোধনের সাথে মিল রেখে অনুষ্ঠিত নারী ভোটাধিকার মিছিলের আয়োজন করেন। ১৯১৩ সালের গ্রীষ্মে, ভার্নন এবং এডিথ মার্সডেন নিউইয়র্কের লং আইল্যান্ডে ভোটাধিকারের জন্য প্রচারণা চালান।  ১৯১৪ সালে, ভার্নন কংগ্রেসুয়াল ইউনিয়নের জন্য কাজ করেন। তিনি দক্ষিণ-পশ্চিম মার্কিন যুক্তরাষ্ট্রে ভ্রমণ করেন এবং ক্যালিফোর্নিয়া হয়ে নেভাডায় পৌঁছান। তিনি একজন দক্ষ তহবিল সংগ্রহকারী ছিলেন এবং তিনি নেভাডায় অ্যান মার্টিনকে সহায়তা করেন, অ্যান মার্টিন NAWSA-এর হয়ে একটি গণভোট অভিযানে কাজ করছিলেন।   পরবর্তী জীবন  ১৯৩০ সালে, ভার্নন নারী আন্দোলন থেকে সরে এসে আন্তর্জাতিক সম্পর্ক ও শান্তির দিকে মনোনিবেশ করেন। তিনি ল্যাটিন আমেরিকার অধিকার এবং হ্রাস অস্ত্রের সমর্থক ছিলেন। ১৯৩০ সালে তিনি নারী আন্তর্জাতিক শান্তি ও স্বাধীনতা সংস্থার (WILPF) সদস্য হন। ১৯৪০-এর দশকে তিনি ইন্টার-আমেরিকান শান্তি ও সহযোগিতার জন্য জনগণের ম্যান্ডেট কমিটির পরিচালক ছিলেন। তিনি জাতিসংঘের প্রতিষ্ঠায় অংশগ্রহণকারী আন্তঃআমেরিকান প্রতিনিধিদলের সদস্য ছিলেন।  ১৯৫১ সাল থেকে, ভার্নন তার সঙ্গী কনসুয়েলো রেয়েস-ক্যালদেরোনের সাথে ওয়াশিংটন ডিসিতে বসবাস করতেন। রেয়েস-ক্যালদেরোন ভার্ননের স্মৃতিকথা "স্পিকার ফর সাফ্রেজ অ্যান্ড পিটিশনার ফর পিস"-এর একজন অবদানকারী ছিলেন। অন্যান্য অবদানকারীরা হলেন হ্যাজেল হাঙ্কিনস-হ্যালিনান, ফার্ন এস. ইংগারসোল এবং রেবেকা আওয়ারউইচ রেয়ার।  ভার্নন ১৯৭৫ সালের ২ সেপ্টেম্বর মারা যান।   তথ্যসূত্র   বিষয়শ্রেণী:১৮৮৩-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:মার্কিন নারীবাদী বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
This template may be used within an article about a film festival.   Usage  {{Infobox film festival | name           =  | logo           =  | logo_alt       = | logo_size      =  | image          =  | image_alt      = | image_size     =  | caption        =  | opening        =  | closing        =  | location       =  | telephone      =  | founded        =  | awardsreceived =  | awards         =  | films          =  | directors      =  | producers      =  | writers        =  | starring       =  | host           =  | number         =  | date           =  | language       =  | website        =  | chronology     =  | preceded_by    =  | followed_by    =  }}   Parameters  This template is designed for use on main articles, i.e., Toronto International Film Festival, and specific years, i.e., 2007 Toronto International Film Festival, as well as retrospectives and programmes. The following fields should be filled with notable information when appropriate:   name: the full common name of the festival  founded: year of the first festival  logo: the official logo  image: any other relevant image, for example, the official poster  caption: an image caption if appropriate, which should describe the type of image  opening: the title of the film that opened the festival  closing: the title of the film that closed the festival  location: the city and country where the festival is held  awardsreceived: awards won by the festival †  awards: awards given by the festival or programme (e.g. Sundance awards) †  films: titles films screened in the case of a small festival †  directors: directors of films screened if used for a retrospective †  producers: producers of films screened if used for a retrospective †  writers: writers of films screened if used for a retrospective †  starring: actors in films screened if used for a retrospective †  host: the organization running the festival  number: number of films screened in the festival or programme  date: the opening and closing dates; use  &   language: languages of films screened, excepting international events  website: the official website link; use   chronology: the name of the festival (for festivals' editions)  preceded_by: last edition  followed_by: next edition  † separate multiple entries with    Microformat    See also   Template:Infobox film  Template:Infobox film awards  Template:Infobox award  Festival
ওমর খালিদ মুহাম্মদ মারমুশ (; জন্ম: ৭ ফেব্রুয়ারি ১৯৯৯; ওমর মারমুশ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং মিশর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৭ সালে, মারমুশ মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় দুই বছর যাবত মিশরের বয়সভিত্তিক দলের হয়ে খেলার পর, তিনি ২০২১ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৩৭ ম্যাচে ৬টি গোল করেছেন।  প্রারম্ভিক জীবন ওমর খালিদ মুহাম্মদ মারমুশ ১৯৯৯ সালের ৭ই ফেব্রুয়ারি তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মারমুশ মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৭ সালের ২৬শে ফেব্রুয়ারি তারিখে তিনি মালি অনূর্ধ্ব-২০ দলের বিরুদ্ধে ম্যাচে মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2817377  পরিসংখ্যান আন্তর্জাতিক   দল  সাল  ম্যাচ  গোল মিশর  ২০২১  ২  ১ ২০২২  ১৩  ১ ২০২৩  ৯  ২ ২০২৪  ১১  ২ ২০২৫  ২  ০ সর্বমোট  ৩৭  ৬  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের অনূর্ধ্ব-২০ আন্তর্জাতিক ফুটবলার বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:ভিএফএল ভলফসবুর্গের খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:আইন্ট্রাখট ফ্রাঙ্কফুর্টের খেলোয়াড় বিষয়শ্রেণী:ফুটবল ক্লাব জাংকট পাওলির খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ওয়াদি দিজলা স্পোর্টিং ক্লাবের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:ভিএফএল ভলফসবুর্গ ২-এর খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
ওয়েবকাস্ট হল এক ধরনের মিডিয়া উপস্থাপনা যা স্ট্রিমিং মিডিয়া প্রযুক্তি ব্যবহার করে ইন্টারনেটের মাধ্যমে ডিস্ট্রিবিউট করা হয়। মূলত একই কনটেন্ট একই সাথে অসংখ্য শ্রোতা বা দর্শকের কাছে পৌঁছে দিতে ওয়েবকাস্ট ব্যবহার হয়। ওয়েবকাস্ট লাইভ বা অন ডিমান্ড হিসেবে ব্রডকাস্ট হয়ে থাকে।  মূলত রেডিও ও টিভি স্টেশনসমূহ ওয়েবকাস্ট এর ব্যবহার করে থাকে অনলাইন টিভি ও অনলাইন রেডিও স্ট্রিমিং এর মাধ্যমে। স্বত্ব ও লাইনেসিং সংস্থাগুলো কপিরাইটযুক্ত উপদাদান ব্যবহার করতে "ওয়েবকাস্টিং লাইসেন্স" প্রদান করে থাকে।  বিষয়শ্রেণী:অনলাইন সেবা বিষয়শ্রেণী:সম্প্রচার বিষয়শ্রেণী:ধারাবাহিক সম্প্রচার বিষয়শ্রেণী:ইন্টারনেট টেলিভিশন বিষয়শ্রেণী:ইন্টারনেট রেডিও
থাম্ব|গ্যাস্ট্রাইটিসের স্থূল প্যাথলজি গ্যাস্ট্রাইটিস, যা সংক্রামক ডায়রিয়া নামেও পরিচিত, এটি “গ্যাস্ট্রোইনটেস্টাইনাল ট্র্যাক্ট এর” প্রদাহ যা পাকস্থলী এবং ক্ষুদ্রান্ত্রের সাথে জড়িত। গ্যাস্ট্রাইটিসের লক্ষণগুলির মধ্যে ডায়রিয়া, বমি ও পেটে ব্যথা থাকতে পারে। এমনকি জ্বর, শক্তির অভাব এবং পানিশূন্যতা ঘটতে পারে। এটি সাধারণত দুই সপ্তাহের কম সময় থাকে। এটি "পাকস্থলীর ফ্লু" নামে অভিহিত হলেও এটি ইনফ্লুয়েঞ্জার সাথে সম্পর্কিত নয়।  গ্যাস্ট্রাইটিস ভাইরাস, ব্যাকটেরিয়া, পরজীবী এবং ছত্রাকের দ্বারা সংক্রমণের কারণ হতে পারে। তবে সাধারণত ভাইরাসের মাধ্যমেই গ্যাস্ট্রাইটিস এর সংক্রমণ হয় । শিশুদের মধ্যে রোটা ভাইরাসটি গুরুতর সব রোগের কারণ। প্রাপ্তবয়স্কদের রোগের কারণ হিসেবে নোরোভিরাস এবং ক্যাম্পাইলোব্যাক্টারকেই দায়ী করা হয়। অস্বাস্থ্যকর খাবার খাওয়া, দূষিত জল পান করা বা সংক্রমিত ব্যক্তির সাথে ঘনিষ্ঠ যোগাযোগের মাধ্যমে ভাইরাস শরীরে প্রবেশ করতে পারে। সাধারণত রোগ নির্ণয় করার জন্য কোন ধরনের পরীক্ষা-নিরীক্ষার প্রয়োজন হয় না।  গ্যাস্ট্রাইটিসের প্রতিরোধের মধ্যে সাবান দিয়ে হাত ধৌত করা, নিরাপদ জল পান করা, মানুষের বর্জ্যের সঠিক নিষ্পত্তি এবং শিশুদের বুকের দুধ খাওয়ানো অন্তর্ভুক্ত রয়েছে। শিশুদের ক্ষেত্রে রোটা ভাইরাসের ভ্যাক্সিন ব্যবহারের সুপারিশ করা হয়। জল, লবণ, এবং চিনির সংমিশ্রণ খাওয়ানোর মাধ্যমে পানিশূন্যতার অভাব দূর করানো হয়। যেসব শিশু বুকের দুধ খাওয়া ছাড়েনি, তাদেরকে বুকের দুধ খাওয়ানোর পরামর্শ দেওয়া হয়। আরো গুরুতর ক্ষেত্রে, অন্ত্রে ফ্লুইডের প্রয়োজন হতে পারে। ফ্লুইডস একটি ন্যাজোগ্যাস্ট্রিক নল দ্বারাও দেওয়া যেতে পারে। সাধারণত অ্যান্টিবায়োটিকের প্রয়োজন হয় না। তথ্যসূত্র  বিষয়শ্রেণী:প্রদাহ বিষয়শ্রেণী:মল পরীক্ষার মাধ্যমে নির্ণয়যোগ্য অবস্থা বিষয়শ্রেণী:পাকস্থলীর ব্যাধি
অ্যান্ড্রয়েড ললিপপ হচ্ছে গুগল কর্তৃক উন্নয়নকৃত মোবাইল অপারেটিং সিস্টেম। এটি ২০১৪ সালের ২৫ জুন অবমুক্ত করা হয়।  এটি গুগল দ্বারা পরিবেশন করা অ্যান্ড্রয়েড চালিত এমন কয়েকটি নির্বাচিত ডিভাইসের জন্য  ১২ নভেম্বর, ২০১৪ সালে -এটি অফিসিয়াল ওভার-দ্য-এয়ার (ওটিএ) হালনাগাদের মাধ্যমে উপলব্ধ হয়ে উঠেছে  ৷  অ্যান্ড্রয়েড ললিপপ অ্যান্ড্রয়েড মার্শমেলো দ্বারা নিজের সাফল্য পেয়েছিল যা ২০১৫ সালের অক্টোবরে প্রকাশিত হয়েছিল।   উন্নয়ন  অ্যান্ড্রয়েড ৫.০ এর কোডনেম অ্যান্ড্রয়েড এল। এল থেকে ললিপপ শব্দটি দেওয়া হয়েছে। এই অপারেটিং সিস্টেমের ডিজাইন ল্যাঙ্গুয়েজকে ম্যাটেরিয়াল ল্যাঙ্গুয়েজ হিসেবে ধরা হয়ছে। এটিতে গুগল নাউ যোগ করা হয়েছে। এই ওএস টি মোবাইল ছাড়াও অ্যান্ড্রয়েড টিভি, অ্যান্ড্রয়েড ঘড়িতে ব্যবহার করার সুবিধা সংবলিত।   সুবিধা  অ্যান্ড্রয়েড ৫.০-এ সতেজ বিজ্ঞপ্তি সিস্টেম দেওয়া হয়েছে। এখন থেকে বিজ্ঞপ্তি লক স্ক্রিনে দেখা যাবে কার্ডের মত করে এবং "হেডস আপ" বিজ্ঞপ্তি বড় ব্যানারের মত করে স্ক্রিনের উপরের অংশে দেখা যায় । "বিরক্ত করবেন না" না সুবিধাটিও বিজ্ঞপ্তিতে যুক্ত করা হয়।পরোক্ষ অ্যাপগুলো বিভিন্ন কার্ডের মত করে সাম্প্রতিক মেনুতে দেখা যায় অনেকটা ওয়েব ব্রাউজারের মত। শুধু ললিপপ এপিআই এর জন্য ৫০০০ বিশেষ অ্যাপ তৈরি করা হয়েছে। ললিপপ ওএস এর অন্যতম লক্ষ্য হলো ব্যাটারির খরচ কমানো। এজন্যে বিভিন্ন পরিবর্তন আনা হয়েছে । এটির পরবর্তী সংস্করণ অ্যান্ড্রয়েড মার্শম্যালো   মুক্তি  ললিপপের একটি হালনাগাদ সংস্করণ অ্যান্ড্রয়েড ৫.১ অ্যান্ড্রয়েড ওয়ান-এর ইন্দোনেশিয়ান লঞ্চের অংশ হিসাবে ফেব্রুয়ারি ২০১৫ সালে উন্মোচিত হয়েছিল৷  ২০১৫ সালে, অ্যামাজন ডট কম অ্যামাজনের ফায়ার এইচডি-সিরিজ ডিভাইসগুলির জন্য ফায়ার ওএস ৫ "বেলিনী" তৈরি করতে ললিপপকে জোর দিয়েছিল।   তথ্যসূত্র   বিষয়শ্রেণী:মোবাইল প্রযুক্তি বিষয়শ্রেণী:অ্যান্ড্রয়েড (অপারেটিং সিস্টেম) বিষয়শ্রেণী:২০১৪-এর সফটওয়্যার
মশারী হলো ২০২২ সালে মুক্তিপ্রাপ্ত নুহাশ হুমায়ূন পরিচালিত ও লিটল বিগ ফিল্মস দ্বারা প্রযোজিত একটি বাংলাদেশী লোমহর্ষক স্বল্পদৈর্ঘ্য চলচ্চিত্র। ভবিষ্যতের কাল্পনিক জগতের উপর ভিত্তি করে নির্মিত এই চলচ্চিত্রে সুনেরাহ বিনতে কামাল, নায়রা অনোরা সাইফ ও ময়েদ ভূঁইয়া প্রধান ভূমিকায় অভিনয় করেছেন।   সারমর্ম  এই স্বল্পদৈর্ঘ্য চলচ্চিত্র একটি ভবিষ্যতবাদী বিশ্বকে চিত্রিত করেছে যেখানে দানবরা ব্যাপকভাবে ছড়িয়ে আছে এবং ঢাকা ছাড়া পৃথিবীর সব জায়গা থেকে মানবজাতি শেষ হয়ে গেছে। সেই শহরে, দুই বোন অপু ও আয়রা দানবদের থেকে নিজেদের রক্ষা করার জন্য একটি মশারির মধ্যে বাস করে। এক রাতে আয়রা মশারী থেকে বেরিয়ে আসে ও একটি দানব দ্বারা আক্রান্ত হয়। তাকে বাঁচাতে তার বোন অপু এগিয়ে আসে।   অভিনয়ে   অপু চরিত্রে সুনেরাহ বিনতে কামাল  আয়রা চরিত্রে নায়রা অনোরা সাইফ  ময়েদ ভূঁইয়া   প্রযোজনা  নুহাশ হুমায়ূন চলচ্চিত্র উৎসবে পাঠানোর জন্য ২০১৯ সালে এই চলচ্চিত্র নির্মাণ করেছিলেন। এটি নুহাশের বোন শীলা আহমেদের মেয়ে নায়রা অনোরা সাইফের প্রথম চলচ্চিত্র। ২০২২ সালের নভেম্বরে, মাঙ্কিপাও প্রোডাকশন্সের পক্ষ থেকে জর্ডান পিল ও রিজ আহমেদ চলচ্চিত্রটির নির্বাহী প্রযোজক হিসেবে যোগদান করেন।   মুক্তি  চলচ্চিত্রটি ১৩ মার্চ ২০২২-এ সাউথ বাই সাউথওয়েস্টে প্রথম মুক্তি পেয়েছিলো। ১৫ অক্টোবর, ২০২২-এ মশারী ভিমিওতে সবার জন্য উন্মুক্ত করা হয়। একই বছরে মার্চে ডু ফিল্ম, ইন্ডি মিম চলচ্চিত্র উৎসব, লস অ্যাঞ্জেলসের ভারতীয় চলচ্চিত্র উৎসব, এবং সিটজেস চলচ্চিত্র উৎসবেও দেখানো হয়েছিলো।   অভ্যর্থনা    সমালোচনামূলক প্রতিক্রিয়া  দ্য ডেইলি স্টার-এর ফাতিন হামামার মতে, চলচ্চিত্রটি আমাদের সমাজের একটি নিখুঁত উপস্থাপনা যেখানে নারীরা পুরুষতান্ত্রিক সমাজের শিকার হচ্ছে। রিমন্যান্ট গ্লিম্পস লিখেছে, "মশারি যেমন একটি দুর্দান্ত হরর সিনেমা বলে মনে হবে, তেমনি এর অন্তর্নিহিত বার্তাটি বুঝতে পারলে বর্তমান সমাজের সঙ্গে প্রাসঙ্গিকতাও খুঁজে পাবেন। যা কনটেন্টটিকে আরও আনন্দদায়ক করে তুলবে"। এশিয়ানমুভিপালস.কম-এর প্যানোস কোটজাথানাসিস মনে করেন যে চলচ্চিত্রের পরিচালক রূপকের মাধ্যমে জলবায়ু পরিবর্তনের মতো বাস্তব বিষয়গুলো দেখাতে চেয়েছিলেন। চলচ্চিত্রটিতে "আই ক্যান'ট ব্র‍্যাথ" সংলাপ ব্যবহার করে এই বিষয়গুলোর জন্য নির্মাতা কর্তৃপক্ষকে অভিযুক্ত করেছেন। দ্য বিজনেস স্ট্যান্ডার্ড-এর সিফাত বিন আইয়ুব এর নির্মানশৈলীর প্রশংসা করেছেন। দ্য বিজনেস পোস্ট-এর সিয়াম রায়হানের মতে, চলচ্চিত্রটি দর্শকদের মধ্যে ভয়ের অনুভূতি জাগাতে পারেনি। তিনি এর মাঝারি চিত্রনাট্য ও দুর্বল সংলাপের সমালোচনা করেছেন। এটিকে "বাংলাদেশে সবচেয়ে দৃশ্যমান আকর্ষণীয় স্বল্পদৈর্ঘ্য চলচ্চিত্র" বলে অভিহিত করে আইস টুডে-এর টি. অমিয় খন্দকার চলচ্চিত্রের প্রশংসা করেছেন৷   প্রশংসা   +পুরস্কার ও মনোনয়নের তালিকা সংগঠন বছর শ্রেণী প্রাপক ও মনোনীত ফলাফল সূত্র সাউথ বাই সাউথওয়েস্ট ২০২২ মিডনাইট শর্ট নুহাশ হুমায়ূন   হলি শর্টস চলচ্চিত্র উৎসব শ্রেষ্ঠ লোমহর্ষক চলচ্চিত্র   আটলান্টা চলচ্চিত্র উৎসব শ্রেষ্ঠ ন্যারেটিভ শর্ট  মেলবোর্ন আন্তর্জাতিক চলচ্চিত্র উৎসব শ্রেষ্ঠ শর্ট ফিকশন  বুচেন ইন্টারন্যাশনাল ফ্যান্টাস্টিক চলচ্চিত্র উৎসব জুরিস চয়েস পুরস্কার  উডস্টক চলচ্চিত্র উৎসব ন্যারেটিভ ফিল্ম  শর্ট শর্টস ফিল্ম ফেস্টিভ্যাল অ্যান্ড এশিয়া শ্রেষ্ঠ শর্ট ও টোকিওর গভর্নর পুরস্কার  মার্ক ব্রাউনস্টেইন পুরস্কার শ্রেষ্ঠ ন্যারেটিভ শর্ট    তথ্যসূত্র    বহিঃসংযোগ       বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
থাম্ব|নপকমার্স সফ্টওয়্যার লোগো নপকমার্স () এখনকার সময়ের অন্যতম জনপ্রিয় মুক্ত সোর্স ই-কর্মাস প্লাটফর্ম; যাতে ASP.NET MVC 5.0 এবং MS SQL ২০০৮  (অথবা এর পরের ভার্সন) ব্যাকএন্ড ডেটাবেজ এর জন্য ব্যবহার করা হয়েছে। এই সফটওয়্যার তাদের নিজস্ব "nopCommerce" পাবলিক লাইসেন্স V3 এর অন্তর্গত  এবং অফিসিয়ালি অক্টোবর ২০০৮ সালে ছোট থেকে মাঝারি অনলাইন কেনাকাটা সংক্রান্ত ব্যবসার জন্য উন্মুক্ত করা হয়।  "নপকমার্স" একটি নিরাপদ, পরিবর্তনযোগ্য এবং বৃদ্ধিযোগ্য ই-কমার্স প্ল্যাটফর্ম। এর একটি এডমিন সেকশন আছে এবং এই সেকশনের টুলগুলো দিয়ে অনলাইন দোকানের ভিউ, কাস্টমার, ইচ্ছা তালিকা, ডিস্কাউন্ট এবং কুপন সংক্রান্ত সবকিছু করা যায়। এখানে একই ওয়েবসাইট থেকে একাধিক দোকান, একাধিক বিক্রেতা, একাধিক  গুদাম, একাধিক ভাষা, মাল্টি কারেন্সি, বহু-ট্যাক্স এবং সেইসাথে সবচেয়ে জনপ্রিয় গেটওয়ের Authorize.net, পেপ্যাল, গুগল চেকআউট জন্য সবকিছু ও এর সাথে আরও অনেক কিছু তৈরি করা আছে।  এটা মোবাইল ডিভাইসের জন্য উপযোগী করে ডিজাইন করা। এছাড়াও nopCommerce মধ্যম ট্রাস্ট হোস্টিং এর মধ্যে ও চালানো যায়।   "নপকমার্স " ২০১১ এবং ২০১২ সালে অনুষ্ঠিত Packt মুক্ত সোর্স ই-কমার্স প্রতিযোগীতার ফাইনালিস্ট ছিল।   ৪০০,০০০ এর বেশি বার ডাউনলোড এর ভিত্তিতে nopCommerce সবচেয়ে বেশি রেটিং প্রাপ্ত এবং ডাউনলোড এর সংখ্যার বিবেচনায় প্রথম ৫ টি মাইক্রোসফট ওয়েব প্লাটফর্ম ইন্সটলার এর অন্তর্গত অ্যাপলিকেশন গুলোর একটি।  এছাড়াও এটি ১১ তম সবচেয়ে বেশি বার ডাউনলোড হওয়া Codeplex এর একটি অ্যাপলিকেশন।   তথ্যসূত্র   বহিঃসংযোগ  Official nopCommerce Website  nopCommerce CodePlex project hosting   বিষয়শ্রেণী:ই-বাণিজ্য বিষয়শ্রেণী:মোবাইল প্রযুক্তি বিষয়শ্রেণী:সফটওয়্যার বিষয়শ্রেণী:মুক্ত ই-কমার্স সফটওয়্যার
মগ্দলীনী মরিয়ম (, বাইবেলীয়  María hē Magdalēnē,Μαρία η Μαγδαληνή in Matt 27:56; 27:61; 28:1; ; ; ;  replaces "η" with "τη" because of the case change.  says "Μαρία ... η Μαγδαληνή" and  says "η Μαγδαληνή Μαρία". , 20:1 and 20:18 all say "Μαρία η Μαγδαληνή".  Maryam al-Majdaliyyah), যিনি মগ্দলের মরিয়ম বা শুধু মগ্দলীনী নামেও পরিচিত, ছিলেন একজন ইহুদি নারী যিনি চারটি বিধিসম্মত সুসমাচারমতে যিশুর একজন অনুসারী হিসেবে ভ্রমণ করেছিলেন এবং যিশুর ক্রুশবিদ্ধকরণ ও পুনরুত্থানের একজন প্রত্যক্ষদর্শী ছিলেন।"Mary Magdalene, the clichés".  BBC, Religions, July 20, 2011. সুসমাচারসমূহে তাঁর নাম বারোবার উল্লেখ করা হয়েছে যা অধিকাংশ প্রেরিত ও অ-পারিবারিক নারীদের তুলনায় বেশি। মরিয়মের উপাধি মগ্দলীনী দ্বারা বোঝানো হয় যে তিনি সম্ভবত গালীল সাগরের পশ্চিমতীরস্থ মৎস্যজীবী শহর মগ্দল থেকে এসেছিলেন।  সুসমাচারসমূহে তাঁকে যেখানে যেখানে উল্লেখ করা হয়েছে তার সব জায়গাতেই তাঁকে যিশুর গুরুত্বপূর্ণ মুহূর্তের সাক্ষী হিসেবে বর্ণনা করা হয়েছে। এছাড়াও বর্ণনা করা হয়েছে যে, তিনিই প্রথম খালি সমাধি দেখেন এবং যিশুর পুনরুত্থানের বিষয়টি সামনে নিয়ে আসেন। বর্ণনায় তাঁকে একাকী বা কোন বড় দলের সাথে দেখানো হয়েছে। খ্রিষ্টীয় বিভিন্ন বর্ণনায় তাঁকে অনুসারীদের মধ্যে সর্বশ্রেষ্ঠ উল্লেখ করা হয়েছে। যদিও অনেক পণ্ডিত ধর্মীয় বইয়ে উল্লেখ করা এসব বর্ণনাকে ঐতিহাসিকভাবে নির্ভুল মনে করেন না, তবে তাঁরা মনে করেন যে তিনি যিশুর সবচেয়ে কাছের শিষ্য ছিলেন এবং শিষ্যদের মধ্যে তিনিই একমাত্র যিশুর আসল শিক্ষা অনুধাবন করতে পেরেছিলেন। যিশুর সাথে তাঁর সান্নিধ্য অন্য শিষ্যদের মধ্যে মাঝে মাঝে হিংসার কারণ হয়ে দাঁড়ায়। যাঁদের সাথে এমন প্রতিযোগিতা ছিল তার মধ্যে উল্লেখযোগ্য হলেন সন্ত পিতর।  মধ্যযুগের পশ্চিমা বিভিন্ন লেখনিতে মগ্দলীনীমে অন্যভাবে উপস্থাপন করা হয়েছে। তাঁকে অনেক সময় মেরি অব বেথানির সাথে মিলিয়ে ফেলা হয় অথবা তাঁকে গণিকা হিসেবে উপস্থাপন করা হয়। এ সময় এরকম বিশ্বাসও তৈরি হয়। যদিও সেগুলোর কোন ঐতিহাসিক কোন প্রমাণ পাওয়া যায়নি বলে অভিজ্ঞরা মত দেন। মধ্যযুগীয় বিভিন্ন উপন্যাসে মগ্দলীনী মরিয়মকে সম্পদশালী নারী হিসেবে দেখানো হয়েছে এবং তিনি দক্ষিণ ফ্রান্সে ভ্রমণ করেছেন বলে উল্লেখ করা হয়েছে। এ ধরনের সব বিতর্ক খ্রিস্টানদের সকল পক্ষই অস্বীকার করেছেন।  ১৯৬৯ সালে মেরি বেথানি, মগ্দলীনী মরিয়ম ও বেনামী বেশ্যার বিতর্কটি রোমান ক্যালেন্ডার থেকে সরিয়ে ফেলা হয় কিন্তু জনপ্রিয় সংস্কৃতিতে সেটি বিদ্যামন থেকে যায়। ক্যাথলিক মণ্ডলী, পূর্ব অর্থডক্স মণ্ডলী, প্রোটেস্ট্যান্টবাদ, অ্যাংলিকান কমিউনিয়ন ও অন্যান্য খ্রিষ্টীয় মণ্ডলী সকলেই মেরিকে একজন সন্ন্যাসিনী হিসেবে মনে করে থাকেন। অন্যান্যরা তাঁকে আদর্শ শিষ্য হিসেবে মনে করেন। মগ্দলীনী মরিয়ম যিশুর স্ত্রী ছিলেন বা তাদের মধ্যে যৌন সম্পর্ক ছিল এমন মতবাদ ইতিহাসবিদরা সন্দেহের চোখে দেখেন ও প্রমাণ নেই বলে মনে করেন।  তথ্যসূত্র  বিষয়শ্রেণী:১ম শতাব্দীতে মৃত্যু বিষয়শ্রেণী:প্রাচীন ইহুদি নারী বিষয়শ্রেণী:জন্মের বছর অনুপস্থিত বিষয়শ্রেণী:অ্যাঙ্গলিকান সাধু বিষয়শ্রেণী:নিউ টেস্টামেন্টের খ্রিস্টান সাধু বিষয়শ্রেণী:যিশুর অনুসারী বিষয়শ্রেণী:পবিত্র ভূমির সাধু বিষয়শ্রেণী:নিউ টেস্টামেন্টের নারী
গারায়েবুল কুরআন ওয়া রাগায়েবুল ফুরকান হল পবিত্র কুরআনের তাফসির গ্রন্থগুলির মধ্যে একটি গ্রন্থ। এটি নিজাম আল-দীন আল-নিসাবুরি রচনা করেন।   তাফসির করার পদ্ধতি  গ্রন্থটিতে পবিত্র কোরআনের তাফসির ও তাফসির নিয়ে আলোচনা করা হয়েছে। তাফসির করার প্রথমে আয়াত উল্লেখ করেছেন। এরপর বিভিন্ন কিরাতের পদ্ধতি এবং মতবিরোধ তুলে ধরেছেন। বিভিন্ন আহকাম বিষয়ে আলোচনা করেছেন। তারপর সববে নুযুল বা অবতীর্ণের প্রেক্ষাপট আলোচনা করেছেন। এরপর একক শব্দ সমূহের ব্যাখ্যা তুলে ধরেছেন। এর একক অর্থ, ইজমালি অর্থ, ইরাবের বিভিন্ন দিক তুলে ধরেছেন। এরপর আয়াতের তাবিল করেছেন। তিনি তাবিল দ্বারা তাফসিরে সুফি বা সুফিবাদের তাফসির করতেন।  আল-নিসাবুরি তার গ্রন্থে বলেছেন: «এই গ্রন্থটিতে বিশাল তাফসিরের ফলাফল অন্তর্ভুক্ত ছিল (এ বিশাল তাফসির দ্বারা তিনি আল-ফখর আল-রাজির বইকে বোঝায়েছেন), যা অনেক তাফসিরের ব্যাখ্যাকে সংকলন করে। এটিতে আল-কাশশাফ গ্রন্থের অনেক বিষয়ের সমাধান রয়েছে। এটিতে ভাষা এবং শব্দভান্ডারের অর্থেরও যত্ন সহকারে বর্ণনা রয়েছে। সূরা এবং আয়াতগুলির মধ্যে ঘটনাগুলির সম্পর্ক রয়েছে। আয়াতের পুনরাবৃত্তির প্রজ্ঞার বিবৃতি রয়েছে। সেইসাথে মুতাশাবেহাতের উল্লেখ করা হয়েছে। এটি আমাদের জ্ঞান ও অগ্রভাগের অধিকারের দৃঢ়তাকে দালালত করে।  অনেকে ধারণা করেন, তিনি মুতাযালি আকিদার বিশ্বাসী ছিলেন। কিন্তু তিনি নিজে তা অস্বীকার করে বলেছেন আমি আহলে সুন্নাত ওয়াল জামায়াতের বিশ্বাসী। “আমি এই গ্রন্থে আহলে সুন্নাত ওয়াল জামায়াতের আকিদা ছাড়া অন্যকিছু আলোচনা করিনি। আমি িএখানে তাদের উসুল ও দলিলসমূহ আলোচনা করেছি।” তিনি এ গ্রন্থে বিভিন্ন সমস্যার ছোটো খাটো বিষয়গুলো সুন্দরভাবে আলোকপাত করেছেন কোনো পক্ষপাত ও বিতর্ক ছাড়াই। তিনি ইজতেহাদ ও মতামতকে প্রাধন্য দিয়েছেন।تفسير النيسابوري غرائب القرآن ورغائب الفرقان مكتبة مشكاة الإسلامية اطلع عليه في 19 أغسطس 2015   তিনি হাদীসসমূহকে সনদসহকারে উল্লেখ করেছেন। এ ক্ষেত্রে সেকাহ রাবীর রেওয়ায়েত গ্রহণ করেছেন। তিনি হাদীসের সমালোচনা করেছেন। তিনি সুরার ফজিলত বর্ণনায় তাফসিরে কাশ্শাফের হাদীসগুলো গ্রহণ করেননি। কেননা এখানে অনেক সাজ হাদীস আছে। তিনি পাঠকদের সুবিধার জন্য বিভিন্ন অধ্যায় অধ্যায় করে তাফসির করেছেন। তিনি প্রত্যেক সুরায় ইসলামি আইন বিষয়ে আলোকপাত করেছেন।الإمام نظام الدين النيسابوري .. غرائب القرآن ورغائب الفرقان البيان الرياضي بقلم علي عيد نشر في 15 أكتوبر 2005    তথ্যসূত্র   বিষয়শ্রেণী:তাফসির গ্রন্থ বিষয়শ্রেণী:সুফি তাফসির বিষয়শ্রেণী:সুন্নি তাফসির বিষয়শ্রেণী:সুফি সাহিত্য বিষয়শ্রেণী:কুরআনের ব্যাখ্যা
খড়ওস্ত খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।   মুদ্রা  খড়ওস্তের মুদ্রার এক পিঠে অশ্বারূঢ় বর্শা নিক্ষেপরত রাজার প্রতিকৃতি ও গ্রিক লিপিতে খারাহোস্তেই সাত্রাপেই আর্তাউওউ এবং অপর পিঠে সিংহের চিত্র সহ খরোষ্ঠী লিপিতে ছত্রপস প্র খরোউস্তস অর্তস পুত্রস কথাটি উৎকীর্ণ রয়েছে।Philologica indica , 1940, p 252, Dr Heinrich Lüders এই লিপি থেকে জানা যায় যে, খড়ওস্তের পিতার নাম ছিল অর্ত   মথুরা সিংহ স্তম্ভশীর্ষ  ভারতের মথুরা শহরে আবিষ্কৃত মথুরা সিংহ স্তম্ভশীর্ষ ভাস্কর্য্যে উৎকীর্ণ শিলালিপিতে খড়ওস্তের নাম উৎকীর্ণ রয়েছে। এই লিপি অনুসারে, খড়ওস্তের কন্যা তথা রজুবুলের পত্নী অয়শিঅSten Konow, Corpus Inscriptionum Indicarum, Vol II, Part I, p 36 & xxxvi গৌতম বুদ্ধের স্মৃতিতে স্তূপ নির্মাণ করান।   তথ্যসূত্র      বিষয়শ্রেণী:ইন্দো-সিথিয় রাজা
অ্যান্ড্রয়েড "পাই" () অ্যান্ড্রয়েডের নবম প্রধান ও ১৬তম সাধারণ সংস্করণ।  প্রথম মার্চ ৭, ২০১৮ সালে গুগল প্রথম অ্যান্ড্রয়েড পাই-এর ঘোষণা দেয় এবং একইদিন প্রথম ডেভেলপার প্রিভিউ প্রকাশিত হয়। দ্বিতীয় প্রিভিউ, বেটা হিসেবে ২০১৮ সালের ৭ মে প্রকাশিত হয়। তৃতীয় প্রিভিউ, বেটা ২, মুক্তি পায় জুন ৬, ২০১৮। চতুর্থ প্রিভিউ, বেটা ৩, জুলাই ২ ২০১৮তে মুক্তি পায়। অ্যান্ড্রয়েডের সমাপনী বেটা জুলাই ২৫ ২০১৮ সালে আসে। আগস্ট ৬, ২০১৮ সালে অ্যান্ড্রয়েড "পি", অ্যান্ড্রয়েড "পাই" নামে দাপ্তরিকভাবে মুক্তি পায়   বৈশিষ্ট্য   কুইক সেটিংস মেনুর জন্যে নতুন ব্যবহারকারী ইন্টারফেস  ঘড়ি নোটিফিকেশন বারের বামে এখন।   ব্যাটারি সেভার চালু করলে এখন আর নোটিফিকেশন ও স্ট্যাটাস বারে কমলা রঙ আসে না।  পাওয়ার অপশনে একটি "স্ক্রিনশট" বাটন যোগ করা হয়েছে  নতুন "লকডাউন" মুড, যেটি চালু করলে ব্যবহারকারী পুনরায় পাসোয়ার্ড দিয়ে লগইন করা পর্যন্ত সমস্ত বায়োমেট্রিক অথেনটিকেশন বন্ধ হয়ে যায়।  গুইজুড়ে অধিকাংশ জায়গায় কোণাকৃতির বদলে বৃত্তাংশের ব্যবহার। (রাউন্ড কর্নার)।  এপ্লিকেশন পরিবর্তনের সময় ও এপ্লিকেশনের ভেতরের কার্যক্রমের জন্যে নতুন ট্রানজিশন।  উন্নত ম্যাসেজিং বিজ্ঞপ্তি, যেখানে বিজ্ঞপ্তির অভ্যন্তরেই পরিপূর্ণ আলাপ চালিয়ে নেওয়া যায়।  ডিসপ্লে কাটআউটের জন্যে সমর্থন।  ভলিউম স্লাইডার পুনঃডিজাইন, ভলিউম বাটনের পাশেই এখন এর অবস্থান।  অলওয়েজ-অন-ডিসপ্লেতে এখন ব্যাটারি পার্সেন্টেজও দেখায়।  লক স্ক্রিন নিরাপত্তায় পরিবর্তন এসেছে, এনএফসি(নিয়ার ফিল্ড কমুনিকেশন) আনলক উন্নয়ন।  এক্সপেরিমেন্টাল বৈশিষ্ট্য (যেগুলো ফিচার ফ্ল্যাগ মেনুর অভ্যন্তরে এখন) যোগ করা হয়েছে, যেমন- এবাউট ফোন অএজ পুনঃডিজাইন এবং ড্রাইভিং-এর সময় ব্লুটুথ চালুকরণ।  টিএলএস-এর বদল ডিএনএস।  হাই এফিশিয়েন্সি ইমেজ ফাইল ফরম্যাট (.heif) সমর্থন।  আইফোন দশের মত নতুন জেসচার-ভিত্তিক সিস্টেম ইন্টারফেস।  পুনঃডিজানকৃত, আড়াআড়ি মাল্টিটাস্ক এপ সুইচার, নিচে গুগল সার্চ বার ও এপ ড্রয়ার সহ।  অতিরিক্ত স্মার্টফোন ব্যবহার হ্রাসের জন্যে নতুন "ডিজিটাল ওয়েলবিং" ফিচার।  ইমার্জেন্সি ছাড়া নোটিফিকেশন বন্ধ করে রাখতে ফোনকে উবু করে রাখা।  এডাপ্টিভ ব্যাটারি ফিচার যেখানে ব্যবহারকারী পরবর্তীতে যে এপ্লিকেশন ব্যবহার করতে যাচ্ছে অই এপকে গুরুত্ব প্রদানের মাধ্যমে ব্যাটারি পাওয়ার বাড়ানো।  উন্নত এডাপ্টিভ ব্রাইটনেস ফিচার যেটি স্ক্রিন ব্রাইটনেস ব্যক্তিগত পছন্দের উপর ঠিক করে দেয়।  জেসচার নেভিগেশন চালু থাকলে নেভিগেশন বারে নতুন ছোট একটি ব্যাক বাটন আসে।  ম্যানুয়াল থিম সিলেকশন।  এডাপ্টিভ ব্যাটারি ফিচার যেখানে ব্যবহারকারী পরবর্তীতে যে এপ্লিকেশন ব্যবহার করতে যাচ্ছে অই এপকে গুরুত্ব প্রদানের মাধ্যমে ব্যাটারি পাওয়ার বাড়ানো।  উন্নত এডাপ্টিভ ব্রাইটনেস ফিচার যেটি স্ক্রিন ব্রাইটনেস ব্যক্তিগত পছন্দের উপর ঠিক করে দেয়।  জেসচার নেভিগেশন চালু থাকলে নেভিগেশন বারে নতুন ছোট একটি ব্যাক বাটন।  ম্যানুয়াল থিম সিলেকশন।   তথ্যসূত্র   বিষয়শ্রেণী:অ্যান্ড্রয়েড (অপারেটিং সিস্টেম) বিষয়শ্রেণী:২০১৮-এর সফটওয়্যার